Nafarroako Parlamentuko Mahaiak, 2018ko irailaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, Findus janari izoztuen enpresaren bulegoak Madrilen jartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 17an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Guzmán Garmendia jaunak, Legebiltzarreko Erregelamenduan ezarritakoaren babesean, honako galdera hau egiten dio Garapen Ekonomikorako kontseilari eta Nafarroako Gobernuko lehendakariorde denari, Osoko Bilkuran ahoz erantzun dezan:

Findus janari izoztuen enpresak, zeinak Taxoaren baitauka bere egoitza, bere langileei jakinarazi die Madrilera eramanen dituela laster bere bulegoak; ondorioz, kolokan utzi ditu gutxienez ere 55 nafar langileren lanpostuak, bai eta konpainia horrek bere lana egiteko orain arte zerabiltzan enpresetakoak ere.

Nafarroako Gobernuak ba al du konpainia horren erabakia atzera botatzen saiatzeko ezer egiteko asmorik?

Iruñean, 2018ko irailaren 10ean

Foru parlamentaria: Guzmán Garmendia Pérez